Kombinácia Nasonex s kvapkami Xalatan a Dorzolamid; Opalovanie pri používaní Macmiror Complex 500.
Dobry deň chcem sa opytať či sa môzu kvapky Nasonex s kvapkami do oci na 
glaukom Xalatan a Dorzolamid.Ďalej či sa  môze opalovat na slnku s Macmiror Complex 500 vaginalnimi tabletkami
Dobrý deň,
ďakujeme za Vašu otázku.
Medzi liekom Nasonex a podávaním očných kvapiek (Xalatan, Dorzolamid) nebolo pozorované vzájomné ovplyvnenie účinku. Uvedená kombinácia liekov je možná.
Očné kvapky si môžu pri súbežnej aplikácii do oka vzájomne obmedzovať účinnosť. Preto je potrebné ich podávať v najmenej desaťminútovom odstupe.
Počas liečby liekom Macmiror complex nebola pozorovaná fotosenzitivita. Pobyt na slnku je preto bezpečný.
Prajem pekný zvyšok dňa.
S pozdravom
PharmDr. Veronika Kiabová